CELEX: 62011TN0131
Language: mt
Date: 2011-03-07 00:00:00
Title: Kawża T-131/11: Rikors ippreżentat fis- 7 ta’ Marzu 2011 — Ezzedine vs Il-Kunsill

30.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/20
            
         Rikors ippreżentat fis-7 ta’ Marzu 2011 — Ezzedine vs Il-Kunsill
   (Kawża T-131/11)
   2011/C 130/39
   Lingwa tal-kawża: il-Franċiż
   
      Partijiet
   
   
      Rikorrent: Ibrahim Ezzedine (Treichville, il-Côte d’Ivoire) (rappreżentant: G. Collard, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tikkonstata li, fir-rigward tar-rikorrent, I. Ezzedine, id-Deċiżjoni tal-Kunsill 2011/71/PESK, tal-31 ta’ Jannar 2011, ippubblikata fit-2 ta’ Frar 2011 fil-Ġurnal Uffiċjali tal-Unjoni Ewropea, ma hijiex fondata fil-fatt,
            
         
               —
            
            
               konsegwentement,
               
                           —
                        
                        
                           tannulla d-Deċiżjoni tal-Kunsill 2011/71/PESK tal-31 ta’ Jannar 2011;
                        
                     
                           —
                        
                        
                           sussidjarjament, tordna li l-isem ta’ I. Ezzedine jitneħħa mil-lista annessa mal-imsemmija deċiżjoni.
                        
                     
         
      Motivi u argumenti prinċipali
   
   Insostenn tar-rikors tiegħu, ir-rikorrent isostni żewġ motivi.
   
               (1)
            
            
               L-ewwel motiv ibbażat fuq ksur tal-obbligu ta’ motivazzjoni, inkwantu l-motivi tal-inklużjoni tar-rikorrent fil-lista tal-persuni u entitajiet li għalihom japplikaw il-miżuri restrittivi huma sterjotipati mingħajr ma ssemma l-ebda element fattwali preċiż li jippermetti li tiġi evalwata r-rilevanza tal-imsemmija inklużjoni fil-lista.
            
         
               (2)
            
            
               It-tieni motiv huwa bbażat fuq żball manifest ta’ evalwazzjoni, inkwantu r-rikorrent huwa akkużat li kkontribwixxa għall-finanzjament tal-amministrazzjoni illeġittima ta’ L. Gbagbo, meta r-rikorrent kien jeżerċita biss attività ta’ imprenditur privat u kien jikkontribwixxi għall-finanzjament tar-Repubblika tal-Côte d’Ivoire u mhux għal reġim speċifiku permezz tal-ħlas tat-taxxi.